  Анжелика Тихонова корреспондент Удмуртиын «Инстаграм» мерлыко вотэсысь тужгес устозэ этно-блогез быръёзы. Сыӵе вожвылъяськон Ижкарысь блогеръёслэн командазы ялӥз, ивортэ элькунысь Калыкъёслэн эшъяськон юртсылэн пресс-службаез. «Этно-блогер» номинацие пыриськисьёсты тренер-консультант но блогер, «Инстаграмын» тужгес бадӟымзэ «Инстаудмурточки» удмурт марафонэз радъясь Вера Трефилова дунъялоз. Вожвылъяськонэ пыриськон понна 1-тӥ оштолэзёзь куриськон гожтоно Пусъём, блогеръёс пӧлын вожвылъяськон оглом укмыс ӧръёсъя мыноз.  Озьы Удмуртиысь устозэ этно-блогерез сяна ӧнерчиос анай-блогерез, эко-блогерез, ас блогзэ нуисез, wellness-блогерез, business-блогерез, food-блогерез, style-блогерез но ар ӵоже азинскем блогерез быръёзы. Котькуд номинациын вормисьёс мерлыко вотэсъёсын ужанъя тодон-валанзэс будэтыны луонлык басьтозы. Вожвылъяськонлэн куронъёсыныз пыр-почгес тодматскыны чӧлсконпусъя луэ.  Тодэ вайытом, Удмуртиын гурт ёросъёсысь удмурт пиналъёсты блогер луыны дышетозы. Кылем арын вить удмурт блогеръёс финн-угор но самоди кылын гожъяськись блогеръёслэн вожвылъяськоназы вормизы.  Тегъёс: Мерлык Ижкар мерлыковотэс Удмуртия вожвылъяськон  